เงินบาทสัปดาห์หน้ายังอ่อนค่า กรอบ 35.10-35.30
เงินบาทปิดตลาดเย็นนี้ (7 ส.ค.) ที่ระดับ 35.15/17 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 35.14/16 บาท/ดอลลาร์
7 ส.ค. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (7 ส.ค.) ที่ระดับ 35.15/17 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 35.14/16  บาท/ดอลลาร์
เงินบาทตลอดทั้งวันนี้ค่อนข้างทรงตัว ตลาดนิ่งๆ รอฟังการประกาศตัวเลขเศรษฐกิจที่สำคัญของสหรัฐฯ ในคืนนี้ คือ การจ้างงานนอกภาคเกษตร(Non Farm Payroll) ของเดือน ก.ค.
“บาทตลอดทั้งวันค่อนข้างจะนิ่งๆ ไม่เปลี่ยนแปลง รอดูตัวเลข non farm ของสหรัฐฯ ที่จะออกมาคืนนี้” นักบริหารเงินกล่าว ขณะที่คาดว่า สัปดาห์หน้าเงินบาททิศทางยังคงอ่อนค่า โดยจะเคลื่อนไหวอยู่ในกรอบ 35.10 – 35.30 บาท/ดอลลาร์
 
ที่มา: สำนักข่าวอินโฟเควสท์